钦定古今图书集成/明伦汇编/闺媛典/第280卷 > 皇清十三 > 李士齐妻邓氏
## 钦定古今图书集成/明伦汇编/闺媛典/第280卷 > 皇清十三 > 李士齐妻邓氏

按《吉水县志》：“邓氏，李士齐妻，安福太仆卿铭韦女。性聪慧，幼读《孝经》《列女传》，辄心慕之。士齐乃总宪李忠肃第四子，于归时已不及见姑，而忠肃方勤王京师，氏相夫以义，事太姑，色养备至。逾年生子长元士齐以忠肃殉国难，痛愤而死。氏年二十四，欲以身殉，顾视黄口，哀哀强就𫗴粥，鬻簪珥治丧，训孤成立。居恒” 蔬食练服，数十年如一日。